 Interesul poarta fesul La adoptarea în lectura finala a Legii cu privire la conflictul de interese, la 15 februarie 2008, Parlamentul nu a tinut cont de recomandarile organizatiilor nationale si internationale, inclusiv de obiectiile Consiliului Europei Expertii straini, dar si cei locali sunt de parerea ca, în actuala formula, legea nu corespunde nici pe departe standardelor europene, riscând sa ramâna un act formal si ineficient Cazurile de conflict de interese descrise mai jos demonstreaza o data în plus ca expertii au avut dreptate - în R Moldova, demnitarii care îsi ascund interesele pretind la un mandat de deputat sau sunt promovati în functie, iar organele de drept se fac ca ploua Cazul Panciuc La 29 septembrie 2008, primarul municipiului Balti, Vasili Panciuc, a semnat dispozitia nr 96 "cu privire la numirea dnei Svetlana Terioschina" în functia de director al Întreprinderii Municipale "Hotelul Balti" În document se spune ca "Serviciul resurse umane urmeaza sa întocmeasca contractul individual de munca încheiat între primarul mun Balti si Svetlana Terioschina" În scurt timp, Panciuc si Terioschina si-au pus semnaturile pe contract Nu este prima dispozitie de angajare semnata de primarul de Balti, însa, daca am fi fost în Occident, dispozitia nr 96 "cu privire la numirea dnei Svetlana Terioschina" ar fi fost ultimul document semnat de edilul local De ce? Numele de domnisoara al Svetlanei este Panciuc, iar tatal ei nu este altcineva decât primarul mun Balti Potrivit juristilor de la Centrul de Analiza si Prevenire a Coruptiei, Vasili Panciuc a încalcat flagrant prevederile Legii cu privire la prevenirea si combaterea coruptiei si ale Legii cu privire la conflictul de interese (ambele în vigoare de la mijlocul anului 2008 - n r ) De exemplu, sub incidenta Legii cu privire la prevenirea si combaterea coruptiei cade si "participarea cu drept de vot sau de decizie la examinarea si solutionarea problemelor ce vizeaza interesele lor personale sau interesele persoanelor cu care se afla în raporturi de rudenie" Mai mult, legea prevede ca pentru a exclude conflictul de interese, autoritatile publice trebuie sa stabileasca "exigente speciale, restrictii si interdictii, criterii de angajare, de numire si de promovare în functie" Solicitat de noi, Vasili Panciuc a declarat ca nu crede ca dispozitia cu privire la numirea fiicei sale în functia de director al Hotelul "Balti" este ilegala "Ea a activat timp de sase ani la Hotelul "Balti", fiind recomandata în aceasta functie de fostul director", afirma primarul, mentionând ca Svetlana este un specialist care îsi face bine munca "Directorul ÎM "Hotelul Balti" este în subordinea unui viceprimar Deci, nu e subalterna mea ", a mai spus primarul Desi a trecut mai bine de jumatate de an de la numirea cu bucluc, organele de drept nu s-au autosesizat Cazul Voronin-I În Legea bugetului de stat pentru anul 2009 a fost inclus urmatorul articol: "în bugetul Ministerului Educatiei si Tineretului, pentru sustinerea financiara a activitatii de prestare a serviciilor pentru copiii orfani si cei din familiile defavorizate, desfasurate de Asociatia Obsteasca "Oraselul copilariei", în suma de 2,8 milioane lei" Legea a fost adoptata de Parlament si ulterior promulgata de presedintele R Moldova, Vladimir Voronin Rasfoind Legea bugetului, vom observa ca doar câteva organizatii obstesti din R Moldova primesc ajutor de la stat, însa în suma de doar câteva sute de mii de lei, nu de milioane ca "Oraselul Copilariei" De ce? Asociatia Obsteasca "Oraselul Copilariei", înregistrata în 2003, este patronata de sotia presedintelui în exercitiu Taisia Voronina, fapt pe care prima doamna nu-l ascunde Nu este pentru prima data când aceasta organizatie beneficiaza de bani publici De exemplu, în 2007 Ministerul Finantelor a alocat din fondul de rezerva al Guvernului pentru "Oraselul Copilariei" 2,7 milioane lei În 2005 si 2006 asociatia patronata de Taisia Voronina a primit câte 700 mii lei Expertii considera ca este imoral ca din bugetul public sa fie alocati bani pentru activitatile unor asociatii patronate sau apropiate familiei prezidentiale "Probabil, litera legii a fost respectata, nu însa si principiile morale, de care, din pacate, nu prea se tine cont în R Moldova În Occident, societatea ar fi penalizat politicienii pentru asemenea fapte Nu exclud ca sub presiunea opiniei publice vinovatii si-ar fi dat demisia La noi însa, cetatenii tac si înghit", a spus juristul Victor Pantâru Cazul Voronin-II În noiembrie 2005, deputatii au decis sa aloce circa 19 milioane lei pentru "finantarea investitiilor capitale" în cladirea din bd Stefan cel Mare si Sfânt nr 154 Anume la aceasta adresa se afla Presedintia R Moldova Teoretic, Directia generala pentru administrarea cladirilor Guvernului ar fi trebuit sa anunte licitatii publice pentru fiecare lucrare în parte Însa institutia a decis sa contracteze o singura firma pentru efectuarea "lucrarilor de reconstructie a salii de sedinte (etajul IV), bibliotecii (etajul VI) si schimbarea lustrei principale din hol (etajul I) amplasate în cladirea nr 154 din bd Stefan cel Mare si Sfânt" Anuntul despre organizarea concursului a fost publicat pe data de 1 iunie 2006 în Buletinul Achizitii Publice, asa cum prevede legislatia R Moldova În cursa pentru circa 17 milioane de lei s-au inclus trei firme de constructii - SRL "Invent-BG", SRL "Mapgeogrup" si SRL "Moldconstruct Market" (firma al carei economist este nimeni altul decât fiul presedintelui Republicii Moldova - Oleg Voronin Coincidenta sau nu, dar anume oferta ultimei companii a fost declarata câstigatoare Pâna aici functionarii de la Guvern au actionat, la prima vedere, legal Însa Directia generala pentru administrarea cladirilor Guvernului a calcat strâmb atunci când a decis sa transfere în contul bancar al "Moldconstruct Market" înca (atentie!) circa 5 milioane lei, pentru reconstructia cantinei din palatul prezidential Contrar prevederilor legale, nu a fost anuntata o noua licitatie publica Pur si simplu, contractul initial de peste 17 milioane lei a fost majorat în mod abuziv cu 28,5% Curtea de Conturi, în raportul sau asupra reviziei financiare efectuate la Aparatul Guvernului si la unele institutii subordonate acestuia în perioada 2005-2006, a scris negru pe alb ca în acest caz a fost încalcat flagrant art 25 alin (5) din Legea achizitiei de marfuri, lucrari si servicii pentru necesitatile statului si pct 123 din Regulamentul cu privire la achizitiile publice de lucrari Legislatia R Moldova interzicea "modificarea oricarui element al contractului încheiat si introducerea unor elemente noi, daca asemenea actiuni sunt de natura sa schimbe conditiile ofertei, care au constituit temei pentru selectarea ei, si sa majoreze valoarea acesteia" Încalcarea a fost adusa la cunostinta Guvernului, Parlamentului si presedintelui Ce a urmat? Nimic! Juristul Viorel Furdui ne-a declarat ca în conditiile Legii achizitiei de marfuri, lucrari si servicii pentru necesitatile statului, abrogata în 2007, întotdeauna câstiga "favoritul" "Legea a fost de calitate proasta, fiind des criticata de experti, dar si de organismele internationale Documentul nu continea notiunea de "conflict de interese" si, prin urmare, nu prevedea vreo restrictie în acest sens Principalul criteriu de selectie a câstigatorului licitatiei era pretul si conditiile oferite Organizatorii licitatiilor aveau posibilitatea sa aranjeze lucrurile în modul care le convenea, iar cine "trebuia" obtinea banii publici", afirma Viorel Furdui Cazul Stoicov La alegerile parlamentare din 2009, deputatul Iurie Stoicov, la fel ca si ceilalti candidati la functia de parlamentar, si-a facut publica averea În declaratia sa cu privire la venituri si proprietati el a indicat ca detine 144 de actiuni la compania "Nirom Roz" din orasul Calarasi Anterior, la alegerile parlamentare din 2001 si 2005, Stoicov nu si-a declarat hârtiile de valoare, prin urmare am banuit ca deputatul le-a achizitionat de curând Pentru a afla de cât timp Iurie Stoicov este printre actionarii "Nirom Roz", am facut o solicitare oficiala la Camera Înregistrarii de Stat Însa, surpriza, pe acte unicul asociat al întreprinderii este Nicolae Rozembac De ce ne-au intrigat hârtiile de valoare ale lui Stoicov? Rasfoind Raportul anual pentru anul 2007 al Oficiului Executiv al Fondului de Investitii Sociale din Moldova (FISM), am descoperit ca "numarul maxim de contracte câstigat de un singur contractor este 16 ("Nirom Roz" SRL, or Calarasi (drum) - din 29 de participari)" De fapt, în perioada 1999-2009, "Nirom Roz" a câstigat în total 29 de licitatii publice în cadrul subproiectelor co-finantate de FISM, executând lucrari de reparatie sau constructie a drumurilor în tot atâtea localitati Întrebat de noi câte milioane de lei a câstigat în final "Nirom Roz", FISM ne-a spus ca doar "comunitatile beneficiare detin aceste date" Pe Iurie Stoicov l-am gasit la staful electoral al PCRM din Calarasi Deputatul ne-a declarat ca detine 144 de actiuni la "Nirom Roz" înca de la mijlocul anilor 90 "Eu am investit bonurile patrimoniale în aceasta companie, însa niciodata nu am primit dividende Stiu doar ca întreprinderea si-a schimbat denumirea din "Plai" în "Nirom Roz" La fel, am auzit ca ar avea datorii la stat", a mai spus Stoicov, mentionând ca habar nu are ca "Nirom Roz" este campioana licitatiilor publice organizate în cadrul subproiectelor co-finantate de FISM Solicitat de noi, Nicolae Rozembac a declarat ca Iurie Stoicov este actionar la compania pe care o conduce "de sute de ani", ezitând sa dea alte detalii Când am mai insistat, Rozembac ne-a închis telefonul Juristul Victor Pantâru afirma ca pe parcursul exercitarii mandatului compania în care un deputat are cote-parti sau actiuni ar trebui sa se abtina de a accesa bani publici "De data asta, este un conflict de interese indirect Nu este moral ca firma în care este implicat un deputat sau functionar sa participe la licitatii publice", a mai spus Pantâru Cazul Baldovici Potrivit Camerei Înregistrarii de Stat, SRL "Consfirmgrup" (firma care reconstruieste sediul Parlamentului pentru 250 milioane de lei - n r ) a fost înregistrata la 30 iunie 2005, fondatori fiind Vladimir Baldovici, actualul ministru al Constructiilor si Dezvoltarii Teritoriului, si sotia sa Violeta (70%), Lilia Druta (20%) si Aneta Rosca (10%) Pe atunci, actualul ministru în exercitiu ocupa functia de director al companiei "Stayer" si era în drept sa fondeze zeci de SRL-uri În iulie 2007, Baldovici a fost numit într-o functie publica - director general al Agentiei Constructii si Dezvoltare a Teritoriului Daca în acel an R Moldova ar fi avut o lege privind conflictul de interese, demnitarul era obligat sa declare ca noul sau post este incompatibil cu calitatea de fondator al unei firme de constructie Însa, Baldovici a tacut Mai mult, în luna noiembrie 2007, "Consfirmgrup" a încheiat un contract avantajos cu Întreprinderea de Stat "Serviciu Asistenta Beneficiari la Obiectele Sociale", obligându-se sa construiasca doua blocuri de locuinte pentru bugetari La 31 martie 2008, Vladimir Baldovici a fost numit în functia de ministru al Constructiilor si Dezvoltarii Teritoriului în Guvernul Grecianîi, detinând la acel moment, potrivit datelor Camerei Înregistrarii de Stat, împreuna cu sotia sa, 70% din capitalul social al "Consfirmgrup" Zece zile mai târziu, sotii Baldovici s-au retras din rândul fondatorilor, cedând cota-parte de 70% Anetei Rosca Însa, la 14 august 2008, componenta asociatilor SRL "Consfirmgrup" este iarasi modificata - Vladimir Baldovici (80%) si Lilia Druta (20%) La 14 aprilie a c , Aparatul Parlamentului R Moldova a anuntat în "Buletinul Achizitiilor Publice" ca organizeaza o licitatie pentru "efectuarea lucrarilor de reparatie capitala a cladirii din bd Stefan cel Mare, nr 105" Trei zile mai târziu presa scria ca edificiul Parlamentului ar putea fi transmis în gestiunea Ministerului Constructiilor si Dezvoltarii Teritoriului pentru perioada efectuarii reparatiei capitale În aceeasi zi, pe 17 aprilie, potrivit Camerei Înregistrarii de Stat, ministrul Baldovici "paraseste" firma, cedând cota-parte din capitalul social al "Consfirmgrup" lui Alexandr Gutu (40%) si lui Andrei Rosca (40%) Pentru a nu fi învinuit de conflict de interese direct, Vladimir Baldovici a decis sa cedeze cota sa parte Însa, pe cât timp? Nu cumva ministrul va reveni la cârma firmei dupa finalizarea lucrarilor sau dupa ce presa va da uitarii acest subiect, asa cum s-a întâmplat si în 2008? Expertii independenti afirma ca daca în Occident un ministru ar fi procedat ca Vladimir Baldovici, atunci acesta si-ar fi dat imediat demisia pentru a nu prejudicia imaginea institutiei pe care o conduce "Interesele nu se schimba peste noapte", ne-a declarat Lilia Carasciuc, presedinta Transparency International-Moldova, adaugând: "R Moldova a ratificat si s-a obligat sa respecte un sir de documente internationale, inclusiv Conventia ONU împotriva coruptia, care stipuleaza ca relatia veche a unui functionar cu o companie este conflict de interese Prin urmare, ministrul Baldovici ramâne în conflict de interese cu "Consfirmgrup" si dupa renuntarea la cota-parte" Dupa ce la 4 iunie a c , suplimentul anticoruptie OBIECTIV a scos în vileag interesele lui Vladimir Baldovici, Asociatia Presei Independente (API) a cerut Procuraturii Generale sa se pronunte daca în actiunile ministrului exista elemente constitutive ale unor infractiuni Câteva zile mai târziu, Parlamentul a aprobat noua componenta a Guvernului, Baldovici pastrându-si fotoliul La 10 iulie a c , Procuratura Generala ne-a informat ca dovezile prezentate mai sus "nu si-au gasit confirmarea" Atât Printr-o solicitare suplimentara, API a cerut detalii despre investigatiile procuraturii pe cazul Baldovici, însa, desi s-au scurs mai bine de doua saptamâni, nu am mai primit nici un raspuns Dumitru LAZUR, Ruslan MIHALEVSCHI Investigatie realizata în cadrul proiectului "Monitorizarea listelor electorale pentru alegerile parlamentare anticipate 2009", finantat de Fundatia Soros-Moldova Opiniile exprimate apartin autorilor si nu reflecta neaparat pozitia finantatorului 